kardosdrur/scandi-wiki huggingface dataset:
Monumenta Germaniae Historica

Monumenta Germaniae Historica (forkortet MGH i bibliografier og kildelister) er en omfattende serie af redigerede og udgivne primærkilder til studiet af Tysklands historie fra slutningen af Romerriget til omkring 1500. Den består af både krøniker og arkivmateriale. På trods af navnet dækker serien også vigtige kilder om mange lande, da Selskabet for Udgivelse af germanske Affære om Middelalderen har medtaget dokumenter fra mange andre områder, der har haft indflydelse på germanske stammer og ledere (Heriblandt Storbritannien, Polen, Østrig, Frankrig og Italien)

Historie 
Monumenta Germaniae Historica blev grundlagt i Hannover som et privat udgivelsesforening af den preussiske reformist Heinrich Friedrich Karl Freiherr vom Stein i 1819. Den første udgave kom i 1826. Redaktøren var Georg Heinrich Pertz (1826 - 1874). Han blev afløst af Georg Waitz. Mange fremtrædende middelalderhistorikere fra Tyskland og andre lande sluttede sig til projektet ved at finde og sammenligne manuskripter og producere videnskabelige udgivelser. Mottoet, Sanctus amor patriae dat animum ("Hellig kærlighed til fædrelandet giver ånden"), forklarer linket mellem nationalromantikken med professionelle lærde.

I 1975 blev Monumenta Germaniae Historica etableret som en mere formel institution med hovedkvarter i Berlin. Det var overtaget af staten i 1935 og omdøbt til Reichsinstitut für ältere deutsche Geschichtskunde (Rigsinstitut for ældre tysk Historie). Det blev afskaffet i 1945 efter anden verdenskrigs afslutning, men instituttet blev genoplivet under det oprindelige navn med støtte fra tyske institutioner og Österreichische Akademie der Wissenschaften.

Monumenta Germaniae Historica Instituttet har ligget i München siden 1949??? og rummer et stort specialiseret bibliotek om middelalderhistorie i Tyskland og Europa. Dette inkluderer kirkehistorie samt 130.000 monografier, og omkring 150.000 andre skrifter. Det flyttede til den nuværende adresse i Bayerische Staatsbibliothek i 1967.

Projektet fortsætter: I 2004 gjorde Monumenta Germaniae Historica alle sine publikationer fra de seneste 25 år tilgængelige online i digital fotoreproduktion. Det skete med støtte fra Deutsche Forschungsgemeinschaft.

Divisioner 
Serien er opdelt i fem: Antiquitates, Diplomata, Epistolae, Leges og Scriptores med Necrologia. Der er lavet adskillige underserier, med en mere kompakt udgave af alle udgaverne til skolebrug (Scriptores in usum scholarum) og en til specialestudier (MGH Schriften).

Se også 
Wilhelm Levison

Referencer

Bibliografi 
  Reprinted in

Eksterne henvisninger 
2015 list of publications  
The MGH homepage 
Digital MGH homepage 
Monumenta Germaniae Historica on Archive.org 

Litteratur i 1826
Litteratur fra middelalderen
Lars Roar Langslet

Lars Roar Langslet (født 5. marts 1936 i Nes i Buskerud, død 18. januar 2016) var en norsk forfatter. Han er også politiker fra Høyre.

Stortingsrepræsentant 
Lars Roar Langslet var medlem af Stortinget fra 1969 til 1989. Han havde dog orlov, mens han var kulturminister (1981–1986). Langslet var valgt for Høyre i Oslo-kredsen.

Kulturminister 
Lars Roar Langslet var kulturminister i Regeringen Kåre Willoch fra 14. oktober 1981 til 31. december samme år. Fra 1. januar 1982 til 8. maj 1986 var Langslet Kultur- og Videnskabsminister i den samme regering. 

Kulturministeren har ofte også været kirkeminister. Langslet er imidlertid katolik. Efter Norges daværende grundlov kunne han ikke være kirkeminister, og fra 1. januar 1982 overlod statsminister Kåre Willoch overlod posten som kirkeminister til undervisningsministeren. Dette var først Tore Austad og derefter den senere statsminister Kjell Magne Bondevik.

I sin tid som kulturminister ophævede Langslet NRKs monopol på radio- og TV-virksomhed.

Udmærkelser 
Langslet var formand (preses eller præses) for Det Norske Akademi for Sprog og Litteratur fra 1995 til 2011.

Han har modtaget ordner og hædersbevisninger fra Norge, Island, Danmark, Luxembourg, Frankrig og Vatikanstaten.

Langslet blev kommandør af Dannebrogordenen i 1996, og han fik Karen Blixen-medaljen i 2006.

Referencer

Eksterne henvisninger 

  
Forfattere fra Norge
Kommandører af Dannebrog
Kommandører af Sankt Olavs Orden
Stortingsrepræsentanter fra Høyre
Kulturministre fra Norge
Katolikker fra Norge
Modtagere af Lytterprisen
Arne Koets

Arne Koets (født 1980) er en hollandsk HEMA-udøver og -instruktør. Han er en af de få personer, der arbejder fuld tid som HEMA-instruktrør. Han er ekspert i ridderturneringer og historisk dressur siden 2011, og han udbyder seminarer internationalt. Koets har reddet over 400 ridderturneringer i ti lande på tre forskellige kontinenter.

Koets var involveret i den første gruppe, der begyndte med HEMA i Holland, og han har undervist i HEMA siden 1998. I en kort periode gik han på Technische Universiteit Delft, men han begyndte siden på Universiteit van Amsterdam og læste arkæolog dog uden at færdiggøre uddannelsen. I Amsterdam begyndte han at lære historisk sværdkamp og historisk europæisk kampkunst, og han lærte ligeledes at ride her.

Fra 2004-2006 var han ansat på frilandsmuseet Archeon i Holland, hvor han både lavede ridderturnering og gladiatorkamp. Koets er blandt det ledende skikkelser inden for ridderturneringer i Europa og har deltaget i tv-programmer og -produktioner, skrevet artikler og arrangeret hundredvis af turneringer, inklusive de to store turneringer The Grand Tournament ved Schaffhausen og The Grand Tournament of Sankt Wendel. Disse turneringer er blevet genskabt så autentisk som muligt, hvor ridderne kæmper sværd, køller og lanser med fuld kontakt. I 2011 optrådte gruppen i Sankt Wendel i Saarland med et show for 15.000 publikummer. Koets har også opført disse ridderturneringer på Middelaldercentret i Danmark.

Han har arbejdet på forskellige museer i militærhistorisk kontekst, inklusive Royal Armouries i Leeds, Tøjhusmuseet i Delft og Fürstliche Hofreitschule i Bückeburg. Koets var en af de grundlæggende medlemmmer af Stichting Historisch Educatief Initiatief, der er en hollandsk forening der udbreder uddannelse via living history.

Referencer 

Sportsfolk fra Nederlandene
Ryttere
Emma Sehested Høeg

Emma Sehested Høeg (født 21. januar 1994) er en dansk skuespiller. Hun er uddannet på Den Danske Scenekunstskole i København.

Filmografi 
 Far til fire - gi'r aldrig op! (2005) - Mies veninde
 Far til fire - på hjemmebane (2008) - Mies veninde
 Den du frygter (2008) - Selma
 Magi i luften (2011) - Lina
 Miraklet (2014)
 Fasandræberne (2014) - Pigen i skoven
 Sange i solen (2017)
 Ternet Ninja (2019) - Jessica
 Ternet Ninja 2 (2021) - Jessica

Serier 
 Danni (2006) - Danni
 Badehotellet (2013-2016) - Ella
 Anton 90 (2015) - Katharina
 29 (2018) - Simone
 Skyld (2020)
 Limboland (2020)
 Orkestret (2022) - Elin

Eksterne henvisninger 
 
 Kim Kastrup: "Hun spreder magi i luften" (Ekstrabladet, 23.06.2011) 

Skuespillere fra Danmark
Hallvard Bakke

Hallvard Bakke (født 4. februar 1943 i Flesberg i Buskerud) er en norsk økonom og journalist. Han er politiker fra Arbeiderpartiet. Han har været bestyrelsesformand for NRK og minister.

Stortingsrepræsentant 
Hallvard Bakke var fast medlem af Stortinget fra 1977 til 1997. Han havde dog orlov, mens han var minister (i 1976–1979 og i 1986–1989).  Han var suppleant (vararepresentant) til Stortinget i 1969–1977. Bakke var valgt for Arbeiderpartiet i Hordaland-kredsen.

Handels- og kulturminister 
Hallvard Bakke var handels- og søfartsminister i Regeringen Odvar Nordli fra 15. januar 1976 til 8. oktober 1979.

Han var kultur- og videnskabsminister i Regeringen Gro Harlem Brundtland II fra 9. maj 1986 til 16. oktober 1989.

Bestyrelsesformand for Norges Radio 
Hallvard Bakke var bestyrelsesformand (styreleder i NRK) for NRK (Norsk rikskringkasting) fra 2006 til 2009.

Leder af Socialdemokrater mod EU 
Den 22. november 1994 blev der holdt en folkeafstemning om Norges tilslutning til EU. 

I 1993 var Sosialdemokrater mot EU (SME) blevet dannet. Hallvard Bakke var formand for SME. Efter at et flertal af de norske vælgere havde stemt nej til norsk medlemskab af EU, blev SME opløst i 1995.

Referencer 

  

Stortingsrepræsentanter fra Arbeiderpartiet
Kulturministre fra Norge
Journalister fra Norge
Økonomer fra Norge
Grasslands National Park

Grasslands nationalpark er en nationalpark i de sydlige dele af provinsen Saskatchewan i Canada. Den blev etableret i 1981 og det beskyttede område omfattar 907 kvadratkilometer.

Grasslands National Park repræsenterer en natur og et økosystem som bliver stadig sjældnere i Canada, og er et af landets få tilbageværende uforstyrrede områder som domineres af prærie, en type af græsområde som tidligere dækkede store områder i Nordamerika.

Parken er inddelt i to hovedområder. Den vestlige del er geologisk præget af floden Frenchman Rivers dalstrøg og de omgivende bjergtoppe. Den østlige del er kendt for Killdeer Badlands, hvor der er fundet mange dinosaurfossiler.

Parkens fauna og flora omfatter flere sjældne dyr og planter, specielt tilpassede til prærieområder. Blandt de største dyr som kan siges at være karakteristiske for Nordamerikas oprindelige prærieområder, og som findes i parken er bisonokse og gaffelbuk.

Eksterne kilder/henvisninger 

 Parks Canada: Grasslands National Park

Nationalparker i Canada
Saskatchewan
Etableret i 1981
Ishwar Chandra Vidyasagar

Ishwar Chandra Vidyasagar (født 26. september 1820, død 29. juli 1891) var en bengalsk forfatter.

 
Vidyasagar virkede i Kalkutta som lærer og var i en årrække rektor ved Sanskrit College, hvor han søgte at fremme kendskabet til sanskritlitteraturen. Fra denne hentede han til dels emnerne for sine skønlitterære arbejder, og sammen med Ram Mohun Roy hører han til skaberne af den moderne bengalske litteratur. Som ivrig fremskridtsmand deltog han i det sociale reformarbejde og ofrede sig i udstrakt grad i velgørenhedens tjeneste.

Kilder 

 

 

Forfattere fra Indien
Carl Rammelsberg

Carl Friedrich August Rammelsberg (født 1. april 1813 i Berlin, død 28. december 1899 sammesteds) var en tysk kemiker.
 
Rammelsberg var oprindelig farmaceut, tog doktorgraden 1837, blev 1846 privatdocent og derefter ekstraordinær professor og senere professor i uorganisk kemi ved universitetet i Berlin og var fra 1850 tillige lærer ved Königliches Gewerbe-Institut; 1855 blev han medlem af Berlin-akademiet. 1874—91 var han direktør for Universitetslaboratorium II. Rammelsbergs undersøgelser er udførte på den uorganiske og ganske særlig på den mineralogiske kemis område; han erhvervede sig stor fortjeneste ved udgivelsen af sin Handbuch der Mineralchemie (2. oplag 1875) og sin Krystallographische physikalische Chemie. Foruden talrige tidsskriftartikler, der alle er præget af stor grundighed og pålidelighed, har Rammelsberg endvidere skrevet Lehrbucb der chemischen Metallurgie (1850 og 1865) og Chemische Abhandlungen (1888).

Kilder 

 

Kemikere fra Tyskland
Mineraloger fra Tyskland
Ansatte ved Humboldt-Universität zu Berlin
Tyskere i 1800-tallet
Personer fra Berlin
Tænkepauser

Tænkepauser er en serie af bøger udgivet af Aarhus Universitetsforlag, formålet er at formidle forskning til den brede befolkning. Der er tale om små bøger på kun 60 sider, til en lav pris. Bøgerne er skrevet af forskere på Aarhus Universitet, og er formidlet i et sprog som de fleste kan forstå. Der udkommer en ny bog i serien hver måned. De udgives både også som e-bog (PDF og EPUB) og lydbog.

Nogle af bøgerne findes også på engelsk i serien Reflections.

Bøger i serien

Kilde 
 https://unipress.dk/bogserier/taenkepauser/

Litteratur fra Danmark
Tom Clancy's The Division

Tom Clancy's The Division er et  open-world Third-person shooter MMORPG Computerspil med overlevelseselementer udviklet af Ubisoft Annecy, Ubisoft Massive, Ubisoft Reflections og Red Storm Entertainment til Microsoft Windows, PlayStation 4 og Xbox One. Spillet blev præsenteret på Ubisofts pressekonference på E3 2013. Udgivelsesdatoen er blevet udskudt mange gange men er endeligt fastlagt til at være d. 8. marts 2016.. Der kommer en beta-periode i starten af 2016 til alle, der har forudbestilt spillet, eller skrevet sig op til en venteliste.

Gameplay 
The Division finder sted i et kriseramt New York, der er en åben verden med et nedbrydeligt spilmiljø, hvor spillere frit kan udforske omgivelserne. New York er blevet ramt af en alvorlig virus, der sætter verden på den anden ende. Spillerens mission er at genoprette orden ved at undersøge kilden til virussen med at samarbejde med andre agenter i spillet.

The Division minder på mange måder om andre third-person-shooter spil, eksempelvis ved at man kan bære tre våben og eksplosiver som sticky bombs eller 'smarte' miner. Undervejs i spillet tjener med XP, der kan bruges til at tilpasse ens agent, level op i våben og gear og lære nye evner.

Referencer

Eksterne henvisninger 
 
 (engelsk)

Computerspil fra 2016
PlayStation 4-spil
Windows-spil
Xbox One-spil
The Hateful Eight

The Hateful Eight er en amerikansk episk westernfilm fra 2015, skrevet og instrueret af Quentin Tarantino.
Filmen foregår i Wyoming nogle år efter borgerkrigen  og kredser omkring otte fremmede, der søger ly i et bjergpas under en snestorm. 

Filmen har bl.a. Samuel L. Jackson, Kurt Russell, Tim Roth, Michael Madsen og Channing Tatum på rollelisten.

Medvirkende 
 Samuel L. Jackson – Major Marquis Warren
 Kurt Russell – John Ruth
 Tim Roth – Oswaldo Mobray
 Michael Madsen – Joe Gage
 Channing Tatum –  Jody Domergue
 Jennifer Jason Leigh – Daisy Domergue
 Bruce Dern – General Sandy Smithers
 Walton Goggins – Sherif Chris Mannix
 Quentin Tarantino – Fortæller

Referencer

Eksterne henvisninger 
 

Amerikanske film fra 2015
Dramafilm fra USA
Thrillerfilm fra USA
Westernfilm fra USA
Film instrueret af Quentin Tarantino
Ram Mohan Roy

Ram Mohan Roy (født 1774 i Bengalen, død 1833 i Bristol) var en indisk religiøs reformator.

Kilder 

 

Forfattere fra Indien
Jan Tore Sanner

Jan Tore Sanner (født 6. maj 1965 i Bærum) er en norsk politiker fra Høyre. I Erna Solbergs regering var han kommunal- og moderniseringsminister fra 2013 til 2018, undervisnings- og integrationsminister fra 2018 til 2020 og finansminister fra 2020 til 2021. Han har været næstformand i Høyre siden 2004 og valgt til Stortinget fra Akershus siden 1993. Sanner var tillige i Stortinget 1989-1990 som stedfortræder for handels- og skibsfartsminister Kaci Kullmann Five. Han var formand for Unge Høyre 1990-1994. Sanner var anden næstformand i Stortingets finanskomité 2005–2013 og Høyres finans- og næringspolitiske talsmand.

Referencer

Eksterne henvisninger 

  

Stortingsrepræsentanter fra Høyre
Kommunalministre fra Norge
Undervisningsministre fra Norge
Finansministre fra Norge
Kakerdaja mose

Kakerdaja raba (mose) er en mose i Albu Vald, Järvamaa i Estland. Den ligger Epu-Kakerdi vådområde og er omfattet af Kõrvemaa maastikukaitseala (Kõrvemaa landskabsbeskyttelsesområde).

I mosen findes talrige åbne vandhuller. Midt i mosen ligger Kakerdi järv (Karerdi sø), med et areal på 6,7 hektar. Mosen har navn efter søen, der i folkemunde kaldes Kakerdaja.

Kakerdaja raba tilhører Epu-Kakerdi tørvemose. I mosekomplekset forekommer tørveudvinding, men ikke Kakerdaja raba.

Galleri

Eksterne henvisninger 

 "Üle Kakerdaja raba" Eesti Loodus, 2006/6 

Estlands geografi
Moser
Stjerneklokke

Stjerne-Klokke (Campanula poscharskyana) er en stedsegrøn staude i klokke-slægten med lavendel-blå stjerneformede blomster, som er hjemmehørende i de Dinariske Alper i Balkan.

Beskrivelse 
Stjerne-Klokker blomstrer fra midten af foråret til begyndelsen af efteråret. Bladene er 2-4 cm længe, mens selve planten bliver omkring 10 cm høj. Planten dyrkes i det nordlige Europa, enten i blomsterbede i haven eller i urtepotter på vindueskarme, selv om den foretrækker grus eller sand.

Stjerne-klokker trives bedst udendørs i løbet af sommeren med korte nætter. Selvom den anses som værende vinterhårdfør, bringer mange avlere dem indendørs, og holder dem i let fugtig jord på en vindueskarm eller i kælderen under en lampe. Planten can dyrkes fra afskårede stiklinger, eller et stykke af rødderne.

Kultivering af stjerneklokken har fremavlet sorter af stjerne-klokker i mange andre farver, bl.a. den mørkelilla 'stella', den hvide 'E.H. Frost' og den lyserøde 'Lisduggan'.

Referencer

Haveplanter
Flerårige urter
Blå blomster
Klokke-slægten
Transportøransvar

Et transportøransvar er et pålæg til de trafikselskaber, der transporterer personer ind over en international grænse med såvel bus, tog, fly og ad søvejen om, at de skal undersøge, om passagererne er i besiddelse af et gyldigt pas og evt. visum, før de transporterer de pågældende personer ind i et land, der omfattet af et krav om transportøransvar. Hvis et trafikselskab lukker personer, der ikke er i besiddelse af pas og evt. visum, ind i landet, kan selskabet blive pålagt en bøde.

Schengen-traktaten indeholder regler for transportøransvar, således at transportvirksomheder, der transporterer personer uden tilstrækkelig legitimation ind over en ydre grænse (en grænse mellem et land, der er medlem af schengensamarbejdet og et land, der ikke er), kan blive straffet. Derudover vedtog det svenske parlament, Riksdagen, i december 2015 en lov om transportøransvar, gældende fra 4. januar 2016, for at begrænse antallet af flygtninge, der søger mod Sverige. Den blev ophævet i maj 2017. Desuden har Folketinget i samme måned vedtaget en lov, der giver den danske regering lov til på at indføre transportøransvar, hvis den skulle finde det nødvendigt. Taxatransport er ikke omfattet af Folketingets lov om transportøransvar, men taxaens fører kan risikere at blive dømt for menneskesmugling. Disse nationale love udvider således schengentraktatens transportøransvar til også at omfatte transport af passagerer mellem de interne grænser.

Referencer 

Grænser
Jura
Ansvar
Johannes Lecküchner

Johannes Lecküchner (ca. 1430'erne til 31. december 1482) var et tysk præst og fægter fra Nürnbergområdet. Han blev indskrevet på Leipzig Universitet i 1455 og fik titlen bacalaureus i 1457. Han blev akolut i 1459, og blev ordineret præst på et tidspunkt inden 1478. Han var ansat som præst i Herzogenaurach fra 1480 til sin død d. 31. december 1482.

Lecküchner har skrevet mindste to fægtebøger til messer som er bevaret; Cod. Pal. Germ. 430 (Heidelberg, 1478) og Cgm. 582, München, 1482. Den sidstnævnte er færdiggjort 19. januar 1482. Det tidligere manuskript bliver betragtet som en kladde til det senere. Kun Cgm 582 indeholder illustrationer.

Cgm 582-manuskriptet er på 216 folia (432 sider) og giver instruktioner i fægtning med messer, der er illustreret med 415 tegninger af fægteteknikkerne. Visse forskere fra 1800-tallet antog, at navnet Lecküchner i virkeligheden var en forvansket version af Liechtenauer, og at de to fægtemestre er de samme. Biografisk information fra arkiver samt kolofonteksten i manuskripterne gør det dog klart, at Lecküchner var en uafhængig person og en historisk forfatter. Hans system og teknikker er dog baseret på Liechtenauers lære, og dateres omkring et århundrede tidligere, da Lecküchner organiserer sit system på sammen måde som Liechtenauer, og også bruger samme terminologi til at beskrive teknikkerne med langsværdet.

Lecküchners fægtemanual er blevet oversat og udgivet på engelsk.

Se også 
 Den tyske fægteskole

Referencer

Eksterne henvisninger 
 Cgm 582 transkription på pragmatische-schriftlichkeit.de
 Cgm 582 illustrations, transcription and English translation (www.hammaborg.de)
 CPG 430, 1478
 Johannes Lecküchner - the fencing priest  (www.schwertkampf-ochs.de)

Tyskere i 1400-tallet
Fægtning
Schlesen

Schlesen er en by og kommune i det nordlige Tyskland, beliggende i Amt Selent/Schlesen i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Schlesen er beliggende ved den nordøstlige bred af Dobersdorfer See omkring 5 km øst for Schönkirchen, ca. 10 km nord for Preetz og ca. 7 km syd for Schönberg (Holsten) ved Landesstraße 211 mellem Preetz og Schönberg.

I kommunen ligger ud over Schlesen, landsbyerne og bebyggelserne Barten, Bauerswegen, Christienhof, Faulengraben, Fernhausen, Friesenhof, Georgenfelde, Hof Barth, Kahlkamp, Kahlbusch, Neuenkrug, Selkau, Spliessteich og Ziegelhof.

Nabolandsbyer 
Nabolandsbyer er Stoltenberg, Fargau (i kommunen Fargau-Pratjau), Tökendorf og Jasdorf (begge i kommunen Dobersdorf).
Derudover grænser kommunen mod nordvest op til nabokommunen Passade og mod sydvest til Rastorf.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Selent

Selent er en administrationsby og kommune i det nordlige Tyskland, beliggende i Amt Selent/Schlesen i den nordlige del af Kreis Plön. Kreis Plön ligger i den østlige/centrale del af delstaten Slesvig-Holsten.

Geografi 
Selent er beliggende ved Bundesstraße 202 fra Kiel til Lütjenburg og ved sydbredden af Selenter See, der efter Plöner See er den næststørste sø i Slesvig-Holsten.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Plön
Cosimo Rosselli

Cosimo di Lorenzo Filippi Rosselli (født 1439 i Firenze, død 1507 sammesteds) var en italiensk maler.

Rosselli var først elev af den ubetydelige maler Neri di Bicci, arbejdede derefter i Benozzo Gozzolis atelier.  Ganske uselvstændig som Rosselli var, afspejler hans i opfattelse og  udførelse lige nøgterne værker kun de skiftende forbilleder, først hans  læreres, senere Domenico Venezianos og Domenico Ghirlandaios. Som Rossellis bedste arbejder gælder den store fresko:  Processionen med den undergørende kalk (1486) i S. Ambrogio, Firenze;  sammesteds findes hans alterbillede med Marias himmelfart, andre værker i  Annunziata, i S. Spirito (Tronende Madonna), i akademiet (den hellige  Barbaras Apoteose), i Uffizi og i S. M. Maddalena de’ Pazzi (Marias kroning). Mellem 1480 og 1484 var Rosselli i Rom, hvor han sammen med Botticelli, Ghirlandajo, Pietro Perugino, Luca Signorelli og Pinturicchio deltog i udsmykningen af Det Sixtinske Kapel med fresker fremstillende scener af Moses og Kristi liv. Af de 12 derhen hørende arbejder udførte Rosselli (og hans elever) de tre: Det ret monumentale: Kristi Bjergprædiken, Nadveren og Lovgivningen på Sinai tillige med israelitternes tilbedelse af Guldkalven.

Eksterne henvisninger og kilder 

 bind 20, side 423, skrevet af amtsforvalter Axel Holck

Malere fra Italien

Italienere i 1400-tallet
Italienere i 1500-tallet
Saudi Aramco

Saudi Aramco (arabisk: أرامكو السعودية), også kendt under det engelske navn Saudi Arabian Oil Company, er det statsejede olieselskab i Saudi-Arabien. Saudi Aramco er det største olieselskab i verden, både målt efter olieproduktion og påviste oliereserver. 

Saudi Aramcos værdi er blevet estimeret til være mellem 1,25 billioner USD og 7 billioner USD, hvilket gør det til det mest værdifulde selskab i verden.

Historie 
Saudi Aramco startede i 1933 efter underskrivelsen af en aftale mellem Saudi-Arabien og det amerikanske selskab Standard Oil of California (Socal). Det var i perioden 1944-1988 kendt som Aramco, et akronym for Arabian American Oil Company. Saudi-Arabia overtog kontrollen over Aramco i 1980, og navnet blev ændret til Saudi Aramco i 1988.

Den 14. september 2019 blev 2 Aramcoolieanlæg i Saudi Arabien angrebet af droner. Houthistammen erklærede, at det var dem, der stod bag angrebene.

Referencer

Eksterne henvisninger 

 Web site of Aramco Services Co. - Saudi Aramco's US Subsidiary
 A CNN report about the security of oil in Saudi Arabia. Much of it is about Saudi Aramco security.
 Saudi Arabia's crude oil production chart (1980-2004) - Data sourced from the US Department of Energy
 CBS 60 Minutes (2008-12-07) "The Oil Kingdom: Part One" .
 CBS 60 Minutes (2008-12-07) "The Oil Kingdom: Part Two" .

Etableret i 1933
Olieselskaber
Virksomheder fra Saudi-Arabien
Statsejede virksomheder